એક મનોવૈજ્ઞાનિક, જે જાણીતો ચિત્રકાર પણ હતો. એક એવા નિર્મમ, ક્રૂર, અપરાધીનું ચિત્ર બનાવવા ઇચ્છતો હતો કે તેને જોઈને જ કર્યો. જ્યારે તે ચિત્ર બનાવવા લાગ્યો, તો તેને તે આકૃતિ પરિચિત લાગી. અંતે, તે ચિત્રકારથી ન રહેવાયું અને તેણે અપરાધીને પૂછ્યું : "શું મેં તમને પહેલાં ક્યારેય જોયા છે ? અપરાધીની આંખોમાંથી આંસુ વહેવા લાગ્યાં. ચિત્રકારે પૂછ્યું, "તમે શા માટે રડો છે ? પ્રશ્ર્ન પૂછીને શું મેં તમારા જખમોને ખોદ્યા છે ? તે વ્યક્તિએ કહ્યું, "વીસ વર્ષ પહેલાં પણ તમે મારું ચિત્ર બનાવ્યું હતું. ત્યારે તે ચિત્ર સંસારના સરળ, ભોળા બાળકનું હતું. ત્યારે મારી મુખાકૃતિ પર માનવતાની મહેક ઝળહળતી હતી, પરંતુ હવે વીસ વર્ષના સમયમાં મારાં જ કુકર્મોએ મારી દુર્ગતિ કરી દીધી છે અને મારા ચહેરાને પણ ખરાબ કરી દીધો છે. ચહેરો તો એ જ છે, પરંતુ હવે તેની કુપતા અને નિષ્ઠુરતા ઊપસી આવી છે. હવે તમે જ કહો હું રડું નહિ તો શું કરું ?